EkBass/fiwiki-20250220-pages-articles huggingface dataset:
Allonne (Deux-Sèvres)

Allonne on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin pohjois- ja Parthenayn lounaispuolella. Kunnan pinta-ala on 23,0 neliökilometriä ja siellä on arviolta 665 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Amailloux

Amailloux on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee noin 14 kilometriä Parthenaysta luoteeseen. Kunnan pinta-ala on 37,2 neliökilometriä ja siellä on arviolta 829 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Amuré

Amuré on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin lounaispuolella. Kunnan pinta-ala on 14,9 neliökilometriä ja siellä on arviolta 432 asukasta (vuonna 2016). Kunta kuuluu Niortin kaupungin ympärille syntyneeseen 45 kunnan muodostamaan taajamakuntaan Communauté d'agglomération du Niortais (CAN). == Lähteet == == Aiheesta muualla == Luokka:Deux-Sèvresin kunnat
What Have You Done

What Have You Done on alankomaalaisen sinfonista metallia/rockia soittavan Within Temptation -yhtyeen kappale heidän neljänneltä studioalbumiltaan The Heart of Everythingiltä. Kappale sisältää Life of Agony -yhtyeen laulajan Keith Caputon esittämiä sanoja ja se julkaistiin albumin ensimmäisenä singlenä alkuvuodesta 2007. Siitä tuli Within Temptationin ensimmäinen single, joka pääsi listoille Kanadassa ja Yhdysvalloissa. Kappaleesta julkaistiin uusi versio Yhdysvalloissa iTunesin kautta 26. kesäkuuta 2007. Kappaleeseen liittyvä musiikkivideo julkaistiin 24. heinäkuuta 2007. ==Lähteet== Luokka:Vuoden 2007 kappaleet Luokka:Within Temptationin kappaleet
Lamminjärvi (Hahmajärvi)

Lamminjärvi on Pirkanmaalla Sastamalan Mouhijärvellä Hahmajärvellä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 5,4 hehtaaria ja sen pituus on 400 metriä ja leveys 200 metriä. Järveen laskee Tomulanjoki Hahmajärvestä sekä joukko pelto-ojia. Sen luusua sijaitsee järven itärannalla, josta saa alkunsa 7,8 kilometriä pitkä Hiusjoki ja Karijoki, joka laskee Mätikköön. Hiusjoki muuttuu Karijoeksi Hyynilän kylän kohdalla, kun siihen laskee oja Kortejärveltä. Aiemmin joet tunnettiin yhdellä nimellä Hyynilänjoki . Järven rantaviiva on 1,2 kilometriä pitkä ja ranta on pääosin moreeni- ja kalliopohjaista metsämaastoa. == Lähteet == Luokka:Mouhijärven järvet Luokka:Mätikön alue
Arçais

Arçais on Ranskan kunta Deux-Sèvresin departementissa Uuden-Akvitanian hallintoalueella. Kunnan pinta-ala on 15,1 neliökilometriä ja siellä on arviolta 614 asukasta (vuonna 2016). Arçais’n kylä sijaitsee Niortin kaupungista länteen keskellä Marais poitevinin itäistä Marais mouillé -suoaluetta, ja sitä ympäröivät monet kanavat ja vesireitit. Aluetta markkinoidaan matkailijoille nimellä ”Vihreä Venetsia”, ja sen kanavat ja kanavien varret ovat suosittuja soutu- ja polkupyöräretkien kohteita. Arçais kuuluu Niortin kaupungin ympärille syntyneeseen 45 kunnan muodostamaan taajamakuntaan Communauté d’agglomération du Niortais (CAN). == Lähteet == == Aiheesta muualla == Luokka:Deux-Sèvresin kunnat
And We Run

And We Run on hollantilaisen sinfonimetalli/rock-yhtye Within Temptationin studio EP ja single heidän kuudennelta, "Hydra-studioalbumilta ja sillä vierailee yhdysvaltalaisräppäri Xzibit. Kappale julkaistiin 23. toukokuuta 2014, sisältäen albumilta kolme demoa sekä erilaisia versioita kappaleesta. Kappaleeseen liittyvä musiikkivideo julkaistiin samana päivänä. ==Lähteet== Luokka:Vuoden 2014 kappaleet Luokka:Within Temptationin kappaleet
Maailmassa on virhe

Maailmassa on virhe () on ruotsalaisen tietokirjailijan ja toimittajan Daniel Rydénin vuonna 2012 Ruotsissa ilmestynyt kirja, jonka kustansi Historiska Media. Suomennos ilmestyi syyskuussa 2014 Atena Kustannuksen kustantamana. Kirja sisältää 101 historiallista epäonnistumista ympäri maailmaa. Osa epäonnistumisista on ollut suuria ja mullistanut koko maailmaa, kun taas osalla ei ole ollut suurta merkitystä maailman kulkuun. Kirja on saavuttanut Ruotsissa suurta myyntimenestystä. Suomenkielisen laitoksen Suomea koskevat luvut on kirjoittanut Panu Väänänen. Suomennoksessa kirjan nimi lukee kannessa humoristisesti muodossa Maailmassa on vihre. == Lähteet == * http://www.atenakustannus.fi/tilaukset/kirja/678 * http://www.bokus.com/bok/9789175450322/101-historiska-misstag/ Luokka:Vuoden 2012 kirjat Luokka:Ruotsalaiset tietokirjat Luokka:Kirjat historiasta
Stand My Ground

Stand My Ground on hollantilaisen sinfonimetalli/rock-yhtye Within Temptationin ensimmäinen single heidän The Silent Force-studioalbumilta. Kappale on mukana myös yhtyeen The Heart of Everything-albumin Yhdysvaltain versiossa. Kappale onnistui pääsemään kymmenen parhaan joukkoon kolmessa valtiossa (Alankomaissa, Belgiassa ja Suomessa) ja se pääsi neljänkymmenen parhaan joukkoon neljässä muussa valtiossa. Kappaletta käytettiin elokuvan Blood & Chocolate trailerissa. Heidän kahden aiemman singlen, Ice Queenin ja Mother Earthin rinnalla Stand My Groundista tuli yksi yhtyeen nimikkokappaleista ja sitä on esitetty lähes jokaisessa heidän konsertissaan julkaisusta lähtien. ==Lähteet== Luokka:Vuoden 2004 kappaleet Luokka:Within Temptationin kappaleet
Stephanie Roche

Stephanie Roche (s. 13. kesäkuuta 1989 Dublin) on irlantilainen jalkapalloilija, joka edustaa Ranskan naisten pääsarjan ASPTT Albia. Pelipaikaltaan Roche on hyökkääjä. Hän kuuluu myös Irlannin maajoukkueeseen. Rochen kasvattajaseura on Stella Marris, jota hän edusti vuoteen 2007 asti. Vuodet 2007-2009 hän pelasi Dundalk Cityssä, ennen kuin vuonna 2009 siirtyi Irlannin pääsarjan Raheny Unitediin. Kahden Raheny-kauden jälkeen Roche siirtyi pääsarjaseura Peamount Unitediin. Kaudella 2011-2012 Roche voitti sekä sarjan mestaruuden että maalipörssin 26 osumallaan. Seuraavilla kahdella kaudella Roche sijoittui seuran kanssa kahdesti sarjan toiseksi. Kesäkuussa 2014 Roche siirtyi Ranskan pääsarjan ASPTT Albiin. Irlannin naisten jalkapallomaajoukkueessa Roche debytoi lokakuussa 2008. Ensimmäisen maaottelumaalinsa hän teki syyskuussa 2009 Kazakstania vastaan. Maajoukkueessa Roche on pelannut 28 ottelua tehden neljä maalia. Roche teki Peamount Unitedin paidassa lokakuussa 2013 upean maalin Wexford Youthsia vastaan Irlannin pääsarjassa. Roche sai oikealta laidalta keskityksen, nosti pallon kahdesti saman puolustajan yli ja laukoi pallon vasemmalla jalallaan etunurkkaan. Maali on ehdolla FIFA Puskas Awardiin eli vuoden hienoimman maalin palkintoon. Rochen maali pääsi kolmen parhaan maalin joukkoon yhdessä MM-kisoissa tehtyjen James Rodríguezin ja Robin van Persien maalien kanssa. == Lähteet == * http://www.bbc.com/sport/0/football/30284831 * http://nr.soccerway.com/players/stephanie-roche/97622/ == Aiheesta muualla == * Linkki Rochen maaliin YouTubessa Luokka:Irlantilaiset jalkapalloilijat Luokka:Vuonna 1989 syntyneet Luokka:Elävät henkilöt
Memories (Within Temptationin kappale)

Memories on hollantilaisen sinfonimetalli/rock-yhtye Within Temptationin kappale heidän kolmannelta, The Silent Force-studioalbumilta. Se julkaistiin albumin toisena singlenä 31. tammikuuta 2005 yhdessä kappaleeseen liittyvän musiikkivideon kanssa. Kappaleen on versioinut yhdysvaltalainen klassinen crossoverlaulaja Jackie Evancho albumilleen Awakening. ==Lähteet== Luokka:Vuoden 2005 kappaleet Luokka:Within Temptationin kappaleet
Haseki Sultan

Haseki Sultan oli Osmanien valtakunnassa hallitsevalle sulttaanille pojan synnyttäneelle puolisolle myönnetty arvonimi, joka tarkoitti prinssin eli şehzaden äitiä. Suosikkivaimon ja vallanperijän äidin, Haseki Sultanin asema hovissa oli korkea ja jäi toiseksi vain Valide Sultanille, sulttaanin äidille. Hasekit olivat usein orjataustaisia ja ulkomaisia, eikä heillä ollut verisidettä osmaniylimystöön, mutta tästä huolimatta Haseki Sultanin asemaan päässeet ohittivat arvoasteikossa ja kausittain maksetun rahallisen avustuksen määrässä sulttaanin verisukulaiset, kuten sisaret ja tädit. Haseki Sultanin asuintilat olivat yleensä lähellä sulttaanin asuntoa. Usein Haseki Sultanit olivat puolisojensa suosimia ja heidän asemansa oli turvattu, mutta koska he eivät yleensä olleet virallisesti naimisissa sulttaanin kanssa he menetettyään suosionsa saattoivat menettää asuntonsa lyhyessä ajassa. Säännönmukaisesti Hasekit kuitenkin säilyttivät arvonimensä ja oikeuden heille ajoittain maksettuun rahasummaan. Arvonimeä käytettiin ensimmäisen kerran Suleiman I:n suosikkijalkavaimosta Hürrem Sultanista (n. 1510-1558), jonka kanssa Suleiman avioitui laillisesti ja joka nousi huomattavan korkeaan asemaan Topkapin palatsissa. Hasekien saama avustussumma kasvoi suureksi naisten sultanaatin aikana 1500-1600-luvulla, jolloin hovin naisilla oli poikkeuksellisen paljon valtaa valtakunnan asioihin. 1600-luvun puolenvälin aikoihin ja sen jälkeen summa kuitenkin pieneni: Murat IV:n ja Ibrahim I:n palveluksesta eläköityvät hasekit saivat 100 hopearahaa, kun esimerkiksi Kösem Sultan sai aikanaan 1000 hopearahaa. ==Lähteet== Luokka:Arvonimet Luokka:Osmanien valtakunnan naiset
Hyynilänjoki

Hyynilänjoki on vanha nimi noin 27 kilometriä pitkälle joelle Sastamalassa Pirkanmaalla. Se on Mätikön tärkein tulojoki, joka virtaa Tupurlanjärven kautta Kuloveteen ja kuuluu siten Saikkalanjoen valuma-alueeseen. Saikkalanjoki on osa Kokemäenjoen vesistöä ja Kokemäenjoki laskee Selkämereen Porissa. Se kuuluu Kokemäenjoen alueella olevaan Kuloveden alueeseen. == Joen nimityksistä == Joella on tavallisesti vain yksi nimi koko sen juoksulle, mutta aikojen saatossa on vanhojen jokien eri osuuksille annettu omia nimiä. Näin on käynyt myös Saikkalanjoelle. Osuuden, joka virtasi Tupurlanjärven ja Mätikön välillä, nimeksi jäi Saikkalanjoki. Joen osuutta Mätiköstä yläjuoksulle päin kutsuttiin Hyynilänjoeksi, koska se kulki Hyynilän kylän kautta. Asutuksen levittyä pohjoiseen alkoi tulla tarve kutsua eri järvien välisiä osuuksia omilla nimillään. Näille osuuksille annettiin seuraavia nimiä: Karinjoki, Hiusjoki, Tomulanjoki ja Pukaranjoki. == Joen kulku == Joen seikkaperäinen kuvaus on Saikkalanjoen valuma-alueessa ja tässä kuvataan lyhyesti vain pääuoman kulkua. Kuvaus alkaa Mätiköstä ja nousee yläjuoksulle päin. * Karinjoeksi kutsutaan Mätikön ja Hyynilänjärven laskuojan yhtymäkohdan välistä osuutta. Se on 3,8 kilometriä pitkä ja siinä on matkalla kolme koskea: Jyränkoski (mylly ja pato vuodesta 1914 alkaen ), Kukkarokoski (vuonna 1871 myllyn rakentaminen ) ja Heinäkoski. * Hiusjoki päättyy mainittuun yhtymäkohtaan, jonne se on kulkenut 2,8 kilometriä Lamminjärvestä. Lamminjärvi on vain Hyynilänjoen läpivirtausjärvi. * Hahmajärven ja Lamminjärven välistä 1,2 kilometrin pituista osuutta kutsutaan Tomulanjoeksi. * Hahmajärven tärkein tulojoki on Pukaranjoki, jota voidaan pitää Hyynilänjoen pääuomana valuma- alueensa koon perusteella. Noin 3,3 kilometriä yläjuoksulle päin siihen yhtyy oikealta lähes yhtä suuri Kyröjoen haara, joka laskee Alhonjärvestä. Pukarajoki laskee Maaniitunkulmalta Hahmajärveen kulkien 14,8 kilometrin matkan. == Lähteet == Luokka:Mätikön alue
Marais poitevin

Marais poitevin [maʁɛ pwatvɛ̃] on läntisessä Ranskassa sijaitseva suoalue, joka ulottuu departementtien Vendée, Deux-Sèvres ja Charente-Maritime alueille. Nimi tarkoittaa ”Poitoun suota” ja juontaa entisen Poitounlahden nimestä. Suoalue sijaitsee Niortin kaupungin länsipuolella, La Rochellen pohjoispuolella ja Fontenay-le-Comtesta etelään. Suoalueen läntinen osa on kuivattu viljelys- ja laidunkäyttöön, kun taas noin kolmanneksen kokoinen itäinen osa, ”Marais mouillé”, on runsasvetinen puustoinen luhtasuo monine kanavineen ja muine vesireitteineen. Tämä ”Vihreäksi Venetsiaksi” kutsuttu alue on suosittua soutu- ja pyöräilyretkien aluetta. Suoalue on pinta-alaltaan 970 neliökilometriä, mikä tekee siitä suurimman suoalueen Atlantin rannikolla ja Ranskan toiseksi suurimman suoalueen maan eteläosassa sijaitsevan Camarguen jälkeen. Vuonna 1979 alue nimettiin alueelliseksi luonnonpuistoksi (parc naturel régional), mutta se menetti tuon aseman 1997 voimakkaiden maatalouteen liittyvien muutostensa takia. Nykyisin vain 185 neliökilometrin alue on suojeltua nimellä Parc Interrégional du Marais poitevin. Alueella viljellään väinönputkea (Angelica archangelica), jonka lehtiä, siemeniä ja juuria käytetään ravinnoksi ja yrttinä. Vuonna 2010 suoalueelle myönnettiin omaleimaisen matkailukohteen Eden-palkinto (European Destinations of Excellence). ==Katso myös== * Arçais ==Kuvagalleria== File:Le Vanneau- Passerelle.jpg|Kävelysilta kanavan yli. File:Canaux du marais à Maillezais.jpg|Kanavanäkymä. File:MaraisPoitevinMoutons.JPG|Lampaita pikkusaarella. File:Marais_poitevin.JPG|Perinteinen talo kanavan varrella. ==Aiheesta muualla== * "History of the Marais Poitevin" (englanniksi) * Alueen matkailusivusto * Luonnonpuiston sivusto * Alueen suojelujärjestön sivusto Luokka:Ranskan kanavat Luokka:Vendée Luokka:Deux-Sèvres Luokka:Charente- Maritime Luokka:Ranskan puistot
SpaceX CRS-5

SpaceX CRS-5 (myös SpX-5) oli SpaceX:n rahtilento Kansainväliselle avaruusasemalle. Se oli Dragon-kapselin viides lento asemalle. Lento kuului NASAn Commercial Resupply Services -ohjelmaan. Raketti laukaistiin Cape Canaveral Air Force Stationin SLC-40-laukaisualustalta 10. tammikuuta 2015 kello 9.47 UTC-aikaa. Lento päättyi onnistuneesti 11. helmikuuta 2015 Dragonin laskeuduttua Tyyneenmereen kello 0.44 UTC-aikaa. ==Rakettivaiheen talteenottoyritys== Lennolla Spacex yritti Falcon 9 -raketin ensimmäisen vaiheen talteenottoa. Rakettivaiheen oli tarkoitus laskeutua Atlantilla olevalle autonomous spaceport drone ship -lautalle. Rakettivaihe saatiin osumaan alustalle mutta se osui siihen liian suurella nopeudella ja tuhoutui. Sumuinen sää ja hämärä esti laskeutumisen tallentamisen videolle. Epäonnistumisen syyksi arvioitiin hydrauliöljyn loppumista hydrauliikkajärjestelmästä, joka ohjasi rakettivaiheen yläosassa olevia ohjaussiivikkeitä. == Rahti == Laukaisu kuljetti 2317 kilogrammaa rahtia avaruusasemalle. Dragon-kapselin paineistettu hyötykuorma käsitti 490 kilogrammaa miehistötarvikkeita, 717 kg avaruusaseman osia ja 577 kg tutkimustarvikkeita. Painetistamattomana hyötykuormana oli 490 kilogramman Cloud Aerosol Transport System (CATS) -tutkimuslaitteisto, joka asennettiin aseman japanilaiseen Kibō-moduuliin. CATS-laitteistolla tutkitaan ilmakehän hiukkasia. == Lähteet == == Aiheesta muualla == * NASA Commercial Resupply Launch hub * Launch & Mission page. Luokka:SpaceX Luokka:Vuoden 2015 avaruustoiminta
Zuavit

Zuavit, zuaavit (, yks. Zouave) olivat tiettyjä kevyen jalkaväen rykmenttejä, jotka palvelivat Ranskan Pohjois-Afrikassa vuosina 1831–1962. Nimitys on ollut käytössä myös muiden maiden armeijoissa, ja zuaveiksi kutsuttiin joitakin Yhdysvaltain sisällissodan aikaisia vapaaehtoisyksikköjä ja mustia brasilialaisvapaaehtoisia Kolmoisliiton sodassa. Tunnusomaisinta näille yksiköille oli univormu, johon kuului lyhyt takki alhaalta avoimella etumuksella ja pussittavat housut (serouel) sekä usein leveitä kangasvöitä ja itämaisia päähineitä, kuten fetsejä. Ranska värväsi ensimmäiset zuavi- pataljoonansa Zouaoua- tai Zwāwa-nimellä kutsutusta berberiheimosta Algeriassa 1831. Zouaoua-heimon miehet olivat soturikansaa, ja heistä oli muodostettu yksikköjä jo sinä aikana, kun Osmanien valtakunta hallitsi Algeriaa. Wilhelm Rüstow: Militärisches Hand-Wörterbuch, 1859, Digitale Bibliotek München ==Lähteet== == Aiheesta muualla == Luokka:Historialliset joukkotyypit
Kizzuwatna

Kizzuwatna oli muinainen valtakunta, joka sijaitsi Anatolian niemimaan kaakkoisosassa. Myöhemmin samalla alueella sijaitsi Persian ja Rooman valtakuntien osana ollut Kilikia. Alue sijaitsi Kappadokian alueen eteläpuolella ja Arzawan itäpuolella. Kizzuwatnan väestö oli sekoitus luuvilaisia, heettiläisiä ja hurrilaisia. Ensimmäiset luuvilaiset tulivat alueelle noin 2300 eaa. Hurrilaisia tuli Urkešista ja Nawarista Kizzuwatnaan noin 1600 eaa. alkaen. Kizzuwatna joutui Mitannin valtakunnan alaisuuteen noin 1470 eaa. == Lähteet == Luokka:Muinainen Lähi-itä
Leivinlammi

Leivinlammi on Pirkanmaalla Sastamalassa sijaitseva lampi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Ovaalinmuotoisen lammen halkaisija on 50 metriä ja se sijaitsee laajan ja pääosin ojittamattoman Leivinsuon sisällä. Suo rajautuu pohjoisessa Hyynilänkankaan harjuun, josta pääosa vedestä tulee. Rinne viettää etelään Horvonsuolle, jonne vesi valuu ja kertyy lopulta Horvonojaan, joka laskee Kirkkojärveen. == Lähteet == Luokka:Sastamalan järvet Luokka:Saikkalanjoen valuma-alue
Johanna Tuomola

Johanna Tuomola (s. 1961 Helsinki) on suomalainen kirjailija. Hän on kirjoittanut sekä lasten- ja nuortenkirjoja että dekkareita aikuisille. Ennen uraansa kirjailijana Tuomola työskenteli hevosten parissa. 1990-luvulla hän kirjoitti Kariston kustantaman kahdeksanosaisen Kati-hevoskirjasarjan. 2000-luvulla Tuomola on kirjoittanut helppolukuista lasten dekkarisarjaa. Tuomolan ensimmäinen aikuisille suunnattu jännitysromaani Tummissa vesissä ilmestyi vuonna 2009 Myllylahden kustantamana. Dekkareissa rikoksia selvittää lohjalainen poliisi Noora Nurkka. Tuomola asuu Port Elizabethissa, Etelä- Afrikassa. Aikaisemmin hän asui Lohjan Vaanilassa. ==Teokset== ===Lasten- ja nuortenkirjat=== ====Kati-sarja==== * * * * * * * * ====Kivalen etsivät -lastendekkarisarja==== * * * * * ===Aikuisten rikosromaanit=== * * * * * * * * ==Lähteet== ==Aiheesta muualla== * Tuomolan verkkosivut * Johanna Tuomola DekkariNetissä Luokka:Suomalaiset kirjailijat Luokka:Vuonna 1961 syntyneet Luokka:Elävät henkilöt
Stará Ľubovňa

Stará Ľubovňa on kaupunki koillisessa Slovakiassa. Se sijaitsee Popradjoen varrella, 15 kilometriä Puolan rajasta etelään. Kaupungin asukasluku oli 16 341 vuonna 2010. == Tunnettuja staráľubovňalaisia == * Marcel Hossa, ammattilaisjääkiekkoilija * Marián Hossa, ammattilaisjääkiekkoilija * Zita Pleštinská, poliitikko, Euroopan parlamentin jäsen == Lähteet == == Aiheesta muualla == Luokka:Slovakian kaupungit Luokka:Prešovin alue
Kuinka meitä kutsutaan?

Kuinka meitä kutsutaan? Kulttuuriset merkityskamppailut nyky-Suomessa on Anu Koivusen ja Mikko Lehtosen toimittama artikkelikokoelma, jonka julkaisi Vastapaino vuonna 2011. == Lähteet == == Aiheesta muualla == * Jari Olavi Hiltunen: Maabrändeistä Jyrki Kataisen kyyneliin . Hiidenkivi 4/2012. Luokka:Kirjat yhteiskunnasta Luokka:Suomalaiset tietokirjat Luokka:Vuoden 2011 kirjat
Punainen pyörre

Punainen pyörre on Sami Parkkisen tieteistrilleri, jonka julkaisi Gummerus vuonna 2011. == Lähteet == == Aiheesta muualla == * Vesa Sisättö: Eksistentialistinen teknotrilleri. Helsingin sanomat 1.3.2011. * Markku Soikkeli: Karvalakkiversio tieteistrilleristä. Turun sanomat 17.4.2011. Luokka:Suomalaiset tieteisromaanit Luokka:Jännitysromaanit Luokka:Vuoden 2011 kirjat
Pihapunavarpunen

Pihapunavarpunen (Haemorhous mexicanus) on peippojen heimoon kuuluva varpuslintu. ==Levinneisyys== Pihapunavarpusta tavataan suuressa osassa Meksikoa ja Yhdysvaltoja sekä Kanadan eteläosissa. Lajin kannankehitys on runsastuva, ja se on luokiteltu elinvoimaiseksi. ==Lähteet== Luokka:Peipot
Heidi Parland

Heidi Parland (vuoteen 1941 Enckell, o.s. Runeberg; 30. syyskuuta 1902 Helsinki – 3. tammikuuta 1990 Helsinki) oli suomenruotsalainen kääntäjä ja kirjallisuusarvostelija. Parland käänsi ruotsiksi suomalaista kaunokirjallisuutta (muun muassa Mika Waltaria ja Toivo Pekkasta), psykologista kirjallisuutta saksasta (C. G. Jungia ja Anna Freudia) ynnä muita teoksia. Lisäksi Parland työskenteli kirjastonhoitajana vuoteen 1940 saakka ja laati kirjallisuusarvosteluja paitsi Helsingin Sanomiin myös Arbetarbladetiin ja Nya Argus -lehteen. Heidi Parlandin isä oli Nino Runeberg. Heidi Parland oli naimisissa Rabbe Enckellin kanssa vuosina 1925–1941 ja Oscar Parlandin kanssa vuodesta 1941. Ensimmäisestä avioliitosta syntyi kaksi lasta: taiteilija Birgitta Parland (1926–2018) ja psykiatri Mikael Enckell. Myös jälkimmäisestä liitosta syntyi kaksi lasta: psykoanalyytikko Oliver Parland ja kirjastonhoitaja Nina Sandelin. ==Lähteet== * * Litteraturlexikon: svensk litteratur under 100 år, s. 182. Natur och kultur, 1974. Luokka:Suomalaiset kielenkääntäjät Luokka:Suomalaiset kirjastonhoitajat Luokka:Vuonna 1902 syntyneet Luokka:Vuonna 1990 kuolleet
Vuoripunavarpunen

Vuoripunavarpunen (Carpodacus pulcherrimus) on peippojen heimoon kuuluva varpuslintu. ==Levinneisyys== Vuoripunavarpusta tavataan Bhutanissa, Kiinassa, Intiassa, Mongoliassa, Nepalissa ja Pakistanissa. Lajin on kuvattu olevan yleinen suurimmassa osassa levinneisyysaluettaan, ja sen kannankehitys on vakaa. Se on luokiteltu elinvoimaiseksi. ==Lähteet== Luokka:Peipot
Kiinanpunavarpunen

Kiinanpunavarpunen (Carpodacus waltoni) on peippojen heimoon kuuluva varpuslintu. ==Levinneisyys== Kiinanpunavarpusta tavataan vain Kiinassa. Lajia on kuvattu hyvin huonosti tunnetuksi ja harvinaiseksi, mutta sen kannankehitys on vakaa. Se on luokiteltu elinvoimaiseksi. ==Lähteet== Luokka:Peipot
Saturnian Mist

Saturnian Mist on suomalainen black metal -yhtye, jonka perustivat vokalisti fra. Zetekh ja kitaristi fra. Chaoswind Kuopiossa vuonna 2006. Sanoituksellisesti yhtye ammentaa vaikutteensa okkultismista, mystiikasta, filosofiasta ja satanismista. ==Jäsenet== * fra. Zetekh – laulu (2006-) * fra. Chaoswind – kitara (2006-) * fra. Ptahaz – kitara (2012-), basso (2009-2012) * fra. Macabrum – bassokitara (2013-) * fra. Sota – perkussiot (2015-) * fra. Kult - perkussiot (2015-) * fra. Vile – rummut (2012-) Entiset jäsenet * fra. Psychonaught - perkussiot (2013-2015) * Desolate – bassokitara (2012-2013) * Flamen – bassokitara (live) (2012-2012) * A – rummut (2008-2009 & 2012-2012) * Shu-Ananda – kitara (2010-2012) * Wyrmfang – rummut (2009-2011) * Det – bassokitara (live) (2012-2012) * Noxifer – kitarat, rummut (2009-2010) == Diskografia == === Studioalbumit === * * * === EP:t === * === Musiikkivideot === * http://kaaoszine.fi/saturnian-mistilta-uusi-musiikkivideo/ * http://www.inferno.fi/uutiset/saturnian-mist-siteeraa-crowleyta-katso- musiikkivideo-tulevalta-albumilta/ * === Split-albumit === * === Demot === * * * ==Lähteet== == Aiheesta muualla == * Saturnian Mistin virallinen kotisivu * * Luokka:Suomalaiset black metal -yhtyeet
Kirkkojärvi (Uotsola)

Kirkkojärvi on Pirkanmaalla Sastamalan Mouhijärvellä sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma- alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 92,4 hehtaaria ja sen pituus on 2,1 kilometriä ja leveys 800 metriä. Järveen laskee seitsemän pelto- tai metsäojaa, joista kaksi on järven laskuojia. Horvonoja on Hikijärven ja Leivinlammin alueen laskuoja ja Eskolanjokea myöten, joka on Kallojärven ja Ahvenjärven laskuoja. Kirkkojärven luusua sijaitsee järven itärannalla, josta saa alkunsa 2,9 kilometriä pitkä Myllyoja, joka laskee Mätikköön. Kirkkojärven valuma-alueen pinta-ala on 43,2 km². Järven rantaviiva on 7,0 kilometriä pitkä ja ranta on pääosin peltomaata, jota on viljelty ainakin 1740-luvulta asti. Järven ympärillä on kylät Vestola, Eskola, Tervamäki, Mierola ja Vanhakirkko. Vanhakirkossa on sijainnut Mouhijärven seurakunnan vanha kirkko, josta on jäljellä hautausmaa. Järven vedenlaatu on hyvä. == Historiaa == Vuonna 1848 haki rusthollari Josephsson lupaa purkaa Kirkkojärvestä Mätikköön virtaavan Myllyojassa olevan padon. Padon ainoa käyttötarkoitus on ollut aikaisemman myllyn toiminnan varmistaminen. Vuosina 1916 ja 1926 on järvellä toimitettu katselmukset. Varsinaiseen järven vedenpinnan laskemiseen saatiin lupa vuonna 1933. Luvan haki Kalle Järvinen. == Lähteet == Luokka:Mouhijärven järvet Luokka:Kirkkojärven valuma-alue
Kallojärvi (Sastamala)

Kallojärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 27,5 hehtaaria ja sen pituus on 800 metriä ja leveys 600 metriä. Järveen laskee kolme pelto- tai metsäojaa, joista Raijonoja on Ahvenjärven laskuoja. ja sen luusua sijaitsee järven itärannalla, josta saa alkunsa 1,9 kilometriä pitkä Eskolanoja, joka laskee Kirkkojärveen. Järven rantaviiva on 2,5 kilometriä pitkä ja ranta on pääosin peltomaata. Järvi jää keskelle Yliskallion kylää (entinen Yliskallon kylä). == Historiaa == Vuonna 1926 toimitettiin järvellä katselmus ja järven vedenpinnan laskemiseen saatiin lupa vuonna 1933. Luvan haki Kalle Järvinen. == Lähteet == Luokka:Mouhijärven järvet Luokka:Kirkkojärven valuma-alue
Pioneer Girl (Laura Ingalls Wilder)

Pioneer Girl on Laura Ingalls Wilderin kirjoittama omaelämäkerta vuodelta 1930. Se ei kuitenkaan ilmestynyt silloin vaan vasta vuonna 2014. Pioneer Girl Project Judith Thurman, The “Little House” Memoir, New Yorker 18.2.2015 ==Lähteet== Luokka:Vuoden 2014 kirjat Luokka:Omaelämäkerrat Luokka:Yhdysvaltalaiset kirjat Luokka:Laura Ingalls Wilder en:Laura Ingalls Wilder#Autobiography: Pioneer Girl
Pioneer Girl

Pioneer Girl voi tarkoittaa ainakin seuraavia asioita: * Pioneer Girl - Laura Ingalls Wilderin omaelämäkerta * Pioneer Girl: A True Story of Growing Up on the Prairie - Grace Snyderin elämäkerta * Rachel's Journal: The Story of a Pioneer Girl - Marissa Mossin lastenkirja
Ellen Taaffe Zwilich

Ellen Taaffe Zwilich (o.s. Zwilich; s. 30. huhtikuuta 1939 Miami, Florida)Ellen Taaffe Zwilich Encyclopædia Britannica Online Academic Edition. Viitattu 6.1.2015. on yhdysvaltalainen taidemusiikin säveltäjä ja entinen viulisti. ==Elämä ja ura== Ellen Taaffe opiskeli lapsena pianon, viulun ja trumpetin soittoa. Hän suoritti Floridan valtionyliopistossa musiikkilinjalla alemman (1960) ja ylemmän korkeakoulututkinnon (1962). Hän muutti 1964 New Yorkiin, jossa jatkoi viuluopintojaan Ivan Galavianin johdolla. Taaffe soitti viulua Leopold Stokowskin johtamassa American Symphony Orchestra -orkesterissa 1965–1972. Hän nai Metropolitan-oopperan orkesterissa viulistina soittaneen Joseph Zwilichin, joka kuoli vuonna 1979. Zwilich opiskeli säveltämistä Juilliard Schoolissa Elliot Carterin ja Roger Sessionsin johdolla. Hän valmistui 1975 tohtoriksi oppilaitoksen ensimmäisenä naisena. Sen jälkeen Zwilich on työkennellyt säveltäjänä. Hän sai 1980 Guggenheim-stipendin. Vuodesta 2000 hän on ollut myös opettajana Floridan valtionyliopistossa. Vuosina 1995–1999 hän oli Carnegie Hallin virallinen säveltäjä ja perusti ”Making Music” -nimisen konserttisarjan, jossa esitetään elävien säveltäjien uutta musiikkia. Zwilich sai vuonna 1983 ensimmäisestä sinfoniastaan ensimmäisenä naisena musiikin Pulitzer-palkinnon. Zwilich on ollut Yhdysvaltain taide- ja kirjallisuusakatemian jäsen vuodesta 1992 ja Yhdysvaltain taide- ja tiedeakatemian jäsen vuodesta 2004. ==Musiikki== Zwilichin läpimurtoteos oli 1973 valmistunut Symposium for Orchestra, jonka esityksen Pierre Boulez johti Juilliard Schoolissa vuonna 1975. Zwilich on sittemmin säveltänyt useita mittavia orkesteriteoksia perinteisissä ilmaisumuodoissa. Hän sävelsi vuoteen 1999 mennessä neljä sinfoniaa, niistä ensimmäisen 1982. Hän on säveltänyt myös konserttoja lyömäsoittimille ja kahdelle pianolle sekä soolokonserttoja vetopasuunalle, käyrätorvelle, fagotille, viululle ja pianolle. Muita Zwilichin mainittavia sävellyksiä ovat baletti Tanzspiel (1987) ja Charles M. Schulzin Tenavat-sarjakuvan innoittama kamariorkesterisarja Peanuts® Gallery (1996). ==Lähteet== Luokka:Yhdysvaltalaiset säveltäjät Luokka:Pulitzer-palkitut Luokka:Vuonna 1939 syntyneet Luokka:Elävät henkilöt
Hvidbjørnen-luokka

Hvidbjørnen-luokka oli Tanskan laivaston neljän fregatin muodostama alusluokka, jonka alukset valmistettiin 1961-1963 ja poistettiin palveluksesta 1990-luvun alussa. == Alukset == Luokan alukset tilattiin 1960-1961 ja ne oli varustettu erityisesti Grönlannin, Färsaarten ja Pohjanmeren kalastuksen valvontaan. Alun perin alusten helikopterina olivat Alouette III, jotka korvattiin myöhemmin Westland Lynxeillä. Alkuperäiseen varustukseen kuuluneet CWS-1-tutkat korvattiin 1987-1988 AWS-6-tutkilla, joissa oli suuri suojakupu. Hvidbjørnen-luokkaGardiner, Robert s. 75 Nimi Telakka Kölinlasku Vesille Valmis Kohtalo KDM Hvidbjørnen Aarhus Flydedok 4. kesäkuuta 1961 23. marraskuuta 1961 15. joulukuuta 1962 alusluettelosta 1992 KDM Vædderen Aalborg 30. lokakuuta 1961 6. huhtikuuta 1962 19. maaliskuuta 1963 alusluettelosta 1992 KDM Ingolf Svendborg 5. joulukuuta 1961 27. heinäkuuta 1962 27. heinäkuuta 1963 pelastusalukseksi 1982 alusluettelosta 1992 KDM Fylla Aalborg 27. kesäkuuta 1962 18. joulukuuta 1962 10. heinäkuuta 1963 alusluettelosta 1991 === Lähteet === * === Viitteet === *
Elena Satine

Elena Marié Satine (; s. 24. marraskuuta 1987 Tbilisi, Georgia) on yhdysvaltalainen näyttelijä. Hän on sukujuuriltaan georgialainen ja vietti lapsuutensa Mustanmeren rannikolla Sotšissa, Venäjällä. Satinen äiti oli oopperalaulaja, entinen näyttelijä ja malli, ja hänen isänsä työskenteli tekstiiliteollisuudessa. Satine aloitti viihdeuransa jo kuusivuotiaana, kun hän esiintyi Mikki Hiiren kerhotalon kaltaisessa georgialaisessa lapsinäyttelijöistä koostuvassa ryhmässä nimeltä Nergebi. Yhdeksänvuotiaana hän oli Kinotavr-festivaalin nuorin esiintyjä. Ollessaan äitinsä mukana tämän työmatkalla New Yorkissa Satine meni koe-esiintymään Professional Performing Arts Schooliin. Hän sai paikan ja valmistui koulusta 16-vuotiaana. Hän jatkoi vielä tämän jälkeen teatteriopintoja ja sai neljän vuoden opiskelijadiplomin Moskovan taiteellisen teatterin kouluun. Myöhemmin hän opiskeli Royal Academy of Dramatic Artissa Englannissa. Yhdysvalloissa Satine teki ensimmäisen televisioroolinsa rikossarjassa Todistettavasti syyllinen. Sen jälkeen hän esiintyi muun muassa sarjoissa Gemini Division, Melrose Place ja Smallville. Vuonna 2010 Satine näytteli Agatha Christien romaaniin Idän pikajunan arvoitus perustuvassa Hercule Poirot -televisiosarjan jaksossa. Kahden vuoden ajan hänellä oli päärooli televisiosarjassa Magic City. Keväällä 2014 Satine esiintyi ABC-kanavan S.H.I.E.L.D. Agenteissa asgardilaisena Lorelei- lumoojattarena, minkä jälkeen hän sai roolin Louise Ellisinä saman kanavan draamasarjasta Kosto. Hänet kiinnitettiin sarjan vakinäyttelijäksi tammikuussa 2015, mutta sarja päättyi jo samana keväänä. == Lähteet == Luokka:Georgialaiset näyttelijät Luokka:Yhdysvaltalaiset näyttelijät Luokka:Vuonna 1987 syntyneet Luokka:Elävät henkilöt
Länsväg 277

thumb|right|250px|Länsväg 277 Värtahamnenin kohdalla Tukholmassa. Länsväg 277 on tie, joka kulkee Tukholman Roslagstullista Gärdetin kautta Lidingön Gåshagaan. Tien pituus on 13,6 kilometriä. Matkallaan tie ylittää yhden Ruotsin pisimmistä silloista, Uuden Lidingön sillan ja menee sekä sen että Lidingön läpi samansuuntaisesti yhdessä Lidingöbananin kanssa. Tiellä on yhteistä linjausta Eurooppatien 20 kanssa Roslagstullista Ropsteniin, Tegeluddsvägenin liittymään asti. Siellä E20 erkaantuu Frihamneniin, josta lähtevät Tallinnaan ja Suomeen menevät laivat. Roslagstullista Tukholman Stadionille tie kulkee nimellä Valhallavägen. Tällä osuudella on molempiin suuntiin vähintään kaksi kaistaa. Tätä osuutta tiestä ei ole kuitenkaan numeroitu. Sieltä alkaa Lidingövägen joka on nelikaistainen tie aina Lidingöbronin toiseen päähän asti. Silta itsessään on kuusikaistainen. Lidingöbronin jälkeen tien nimeksi vaihtuu Södra Kungsvägen joka vaihtuu vielä Högbergassa Gåshagaledeniksi. "Länsväg 277" on Tukholman ensimmäinen nelikaistainen ohikulkutie keskikaiteella ja eritasoliittymillä. ==Lähteet== Luokka:Ruotsin tiet Luokka:Tukholman liikenne Luokka:Lidingön kunta
Ardilleux

Ardilleux on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin kaakkoispuolella. Kunnan pinta-ala on 10,3 neliökilometriä ja siellä on arviolta 179 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Sarjatulta!

Sarjatulta! Sota-ajan suomalaiset pilapiirrokset ja sarjakuvat on Ville Hännisen ja Jussi Karjalaisen kirja suomalaisista talvi- ja jatkosodan pilapiirroksista. Teoksen julkaisi Jalava vuonna 2014. == Lähteet == == Aiheesta muualla == * Heikki Jokinen: Kun Suomi ampui itseään jalkaan. Kiiltomato.net 16.10.2014. * Vesa Karonen: Sodasta nauruksi – kuvakooste toisen maailmansodan suomalaisista pilapiirroksista. Helsingin sanomat 25.9.2014. * Reijo Valta: Oman asian puolesta. Kvaak.fi 27.9.2014. * Olli Kleemola: Viiva isänmaan palveluksessa. Agricolan kirja-arvostelut 17.12.2014. Luokka:Kirjat taiteesta Luokka:Suomalaiset tietokirjat Luokka:Vuoden 2014 kirjat
Ardin

Ardin on Ranskan kunta Deux-Sèvresin departementissa Uuden-Akvitanian hallintoalueella. Se sijaitsee Niortin luoteispuolella. Kunnan pinta-ala on 29,6 neliökilometriä ja siellä on arviolta 1 249 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Lähemmäksi kuin lähelle

Lähemmäksi kuin lähelle: kertomus toisesta ihmisestä on Jari Ehrnroothin vuonna 2007 ilmestynyt rakkausaiheinen proosateos, jonka kustansi Kirjapaja. == Lähteet == == Aiheesta muualla == * Eva Maria Korsisaari: Rakkaudella, fundamentalisti. Kiiltomato.net 4.8.2008. Luokka:Filosofiset romaanit Luokka:Suomalaiset romaanit Luokka:Vuoden 2007 kirjat
Ranskan tiede

Ranskan tiede: kuuluisia kouluja ja instituutioita on Osmo Pekosen kirja, joka esittelee Ranskan yliopistokulttuuria. Teos ilmestyi vuonna 1995 Art Housen tiedekirjasarjassa. == Lähteet == Luokka:Kirjat tieteestä Luokka:Suomalaiset tietokirjat Luokka:Vuoden 1995 kirjat
Argentonnay

Argentonnay on kunta läntisessä Ranskassa Deux-Sèvres’n departementissa Uuden- Akvitanian alueella. ==Historia== Kunta muodostettiin 1. tammikuuta 2016, kun kuusi kuntaa Argenton-les-Vallées, Le Breuil-sous-Argenton, La Chapelle- Gaudin, La Coudre, Moutiers-sous-Argenton ja Ulcot yhdistyivät.Arrêté du 9 décembre 2015 portant réorganisation de postes comptables des services déconcentrés de la direction générale des finances publiques Argenton-les- Vallées’n entinen kunta muodostettiin syyskuussa 2006 liittämällä yhteen kunnat Argenton-Château, Boësse ja Sanzay. ==Lähteet== ==Aiheesta muualla== Luokka:Deux-Sèvresin kunnat
Sika vai Sokrates

Sika vai Sokrates: kirjoituksia kaipauksesta, kirkosta ja karaokesta on Torsti Lehtisen vuonna 2009 ilmestynyt kirjoituskokoelma, jonka julkaisi Minerva. == Lähteet == == Aiheesta muualla == * Pekka Wahlstedt: Vapaus voittaa onnen. Helsingin sanomat 14.7.2009 Luokka:Suomalaiset esseekokoelmat Luokka:Vuoden 2009 kirjat
Viktor Dalbo

Viktor Gabriel Dalbo (24. elokuuta 1883 Pirttikylä – 8. maaliskuuta 1957) oli suomalainen kuvataiteilija ja näyttelijä.Kotimaisia näyttämötaiteilijoita sanoin ja kuvin, s. 45 ==Elämä ja ura== Viktor Dalbon vanhemmat olivat liikemies Johan Dalbo ja Maria Snell. Dalbo suoritti Uudenkaupungin seminaarin ja opiskeli maalausta Taideyhdistyksen Piirustuskoulussa Ateneumissa. Lisäksi hän kävi Ruotsalaisen Teatterin oppilaskoulua Helsingissä. Dalbo työskenteli näyttelijänä Helsingin Ruotsalaisessa Teatterissa 1907–1910 ja Svenska Inhemska Teaternissa Turussa 1911–1913. Kuvataiteilijana hän debytoi Helsingissä vuonna 1910.Kuvataiteilijamatrikkeli Dalbon maisema-aiheisille tauluille on tyypillistä värin ja muodon ekspressiivisyys; hänen teoksistaan mainittakoon Syysmetsä (1950).m.pohjalainen.fi Dalbon ateljee sijaitsee Pirttikylän kotiseutumuseon alueella.Museiportalosterbotten Teatterissa Dalbon näyttämötehtäviä olivat muun muassa Tolari (näytelmässä Stockflötarna) ja Karenin (Anna Karenina). ==Lähteet== *Kotimaisia näyttämötaiteilijoita sanoin ja kuvin, Kustannusliike Opas, Viipuri 1930 === Viitteet === ==Aiheesta muualla== *Museiportalosterbotten.fi *Kirjava.fng.fi *Uppslagsverket.fi Luokka:Suomalaiset taidemaalarit Luokka:Suomalaiset näyttelijät Luokka:Vuonna 1883 syntyneet Luokka:Vuonna 1957 kuolleet
Lööppikirja

Lööppikirja on Peter von Baghin ja Markku Kosken kirja suomalaisten iltapäivälehtien lööpeistä. Teoksen julkaisi Like vuonna 2000. == Lähteet == Luokka:Kirjat viestinnästä Luokka:Suomalaiset tietokirjat Luokka:Vuoden 2000 kirjat
Ingo (huoltoasema)

Ingo on huoltoasemaketju, joka on osa Statoil Fuel & Retail ASA:ta joka taas on osa kanadalaista Alimentation Couche-Tardia. Ingo lanseerasi tuotemerkkinsä Ruotsissa ja Tanskassa 7. huhtikuuta 2014. Sillä korvattiin kaikki Ruotsin ja Tanskan entiset Jet-huoltoasemat. ==Lähteet== Luokka:Huoltoasemat
Uinuvien kirjojen labyrintti

Uinuvien kirjojen labyrintti: romaani Zamoniasta () on saksalaisen Walter Moersin vuonna 2011 ilmestynyt nuorten fantasiaromaani. Marja Kyrön suomennos ilmestyi vuonna 2014 Otavan kustantamana. == Lähteet == Luokka:Saksalaiset nuorten fantasiaromaanit Luokka:Vuoden 2011 kirjat
Church of God (Anderson)

Church of God () on Yhdysvalloista käsin toimiva kristillinen yhteisö, joka oman katsomuksensa mukaan ei ole erillinen kirkko vaan kaikkien kristittyjen parissa toimiva uudistusliike. Sen katsotaan olevan niin sanottu pyhityskirkko, joka korostaa kääntymisen jälkeen tapahtuvaa ihmisen synnillisestä elämästä vapauttavaa uskonnollista kokemusta. Sen päämaja on Andersonin kaupungissa Indianan osavaltiossa.Church of God (Anderson, Indiana) Encyclopædia Britannica Online Academic Edition. Viitattu 6.1.2015. Sillä ei ole historiallista yhteyttä muihin Yhdysvalloissa toimiviin Church of God -nimisiin kirkkoihin. Church of Godin opin mukaan kirkko muodostuu kaikkien kristittyjen yhteisöstä eikä voi rajoittua mihinkään tiettyyn organisaatioon. Yhteisö kutsuu itseään kirkoksi vain käytännöllisistä syistä. Church of Godin perusti pastori Daniel Sidney Warner, joka yhdessä viiden muun miehen kanssa erosi vuonna 1881 General Eldership of the Churches of God in North America -nimisestä kirkosta. Church of Godin tarkoitus oli tavoittaa alkukristillisyyttä vastannut tilanne, jossa organisaatiot eivät rajoittaneet uskovien yhteisöä. Teologisissa kysymyksissä Warner seuraajineen oli lähellä John Wesleyn varhaista metodismia. Church of God kielsi pitkään jäseniltään alkoholin käytön, tupakanpolton ja ”maallisiin huveihin” osallistumisen. Church of Godilla on oman ilmoituksensa mukaan yli 7 300 seurakuntaa ja 875 000 jäsentä 89 eri maassa. Yhdysvalloissa ja Kanadassa seurakuntia on noin 2 300 ja jäseniä noin 250 000.Our History Church of God. Viitattu 6.1.2015. Kirkon pappiskokous pidetään kerran vuodessa Andersonissa. == Kannatusalueet == COG:n suhteellisesti vahvimpia kannatusalueita osavaltioittain ovat Oklahoma, Wyoming, Indiana, Länsi-Virginia ja Ohio. Yksittäisistä kaupungeista vahvimpia ovat Mount Sterling, Vincenne, Casper, Bellefontaine ja Harrison. ==Lähteet== ==Aiheesta muualla== *Church of Godin kotisivu Luokka:Kristinusko Indianassa
Elämän ja kuoleman salaisuudet

Elämän ja kuoleman salaisuudet () on Rebecca Alexanderin vuonna 2013 ilmestynyt romaani. Teos ilmestyi suomeksi vuonna 2014 Liken kustantamana. == Lähteet == == Aiheesta muualla == * The Secrets of Life and Death. Kirkus Reviews 2014. * Stefan Fergus: An Interview with Rebecca Alexander. Civilian Reader 10.10.2013. Luokka:Fantasiaromaanit Luokka:Jännitysromaanit Luokka:Vuoden 2013 kirjat Luokka:Brittiläiset romaanit
Marosin luolamaalaukset

Marosin luolamaalaukset ovat paleoliittisella kivikaudella maalattuja luolamaalauksia, jotka esittävät esimerkiksi suuria eläimiä ja käsien kuvia. Kuviot on ajoitettu vanhemmiksi kuin 35000 vuotta sitten. Marosin luolat sijaitsevat Indonesiassa Sulawesin saarilla. == Lähteet == === Viitteet === Luokka:Kalliokuvat Luokka:Kivikausi
Minä ja Aku Ankka

Minä ja Aku Ankka: suomalaisten suosikkitarinat on Sanoma Magazines Finlandin vuonna 2011 julkaisema sarjakuva-albumi, johon kaksitoista suomalaista julkisuuden henkilöä on valinnut Disneyn sarjakuvista oman suosikkitarinansa. == Lähteet == Luokka:Aku Ankka -sarjakuvakirjat ja -lehdet Luokka:Vuoden 2011 kirjat
Bo Palmgren

Bo Gustaf Palmgren (31. heinäkuuta 1909 Porvoo – 4. toukokuuta 1973 Helsinki) oli Helsingin yliopiston rikos- ja prosessioikeuden professori. Sivut 502–503. Palmgrenin vanhemmat olivat varatuomari John Palmgren ja Ingrid Maria Ahlman. Hän tuli ylioppilaaksi 1926 ja luki isoisäänsä, isäänsä ja vanhempaa veljeään Gunnar Palmgrenia seuraten lakimieheksi. Ylemmän oikeustutkinnon hän suoritti 1931 ja heti sen jälkeen lainopin kandidaatin tutkinnon. Tohtoriksi Palmgren väitteli 1936 konkurssioikeuden alalta, mutta kiinnostui sitten rikos- ja prosessioikeudesta ja julkaisi kolme vuotta myöhemmin teoksen Målsägandens åtalsrätt. Åbo Akademin dosentti Palmgrenista tuli 1939 ja Helsingin yliopiston dosentti 1942. Siellä hän teki sittemmin elämäntyönsä, rikos- ja prosessioikeuden ruotsinkielisenä professorina 1946–1972. Hänet tunnettiin liberaalina ja humaanina opettajana. Hänen Veli Merikosken kanssa sotasyyllisyysoikeudenkäyntiin liittyvä sotasyyllisyyslakia koskeva kriittinen näkemyksensä herätti aikanaan huomiota. Palmgren toimi yliopiston vararehtorina ja Nylands Nationin inspehtorina ja osallistui aktiivisesti lakimiesten järjestötoimintaan. Hän toimi myös urheilua ja liikuntaa edistävissä yhdistyksissä ja Suomenruotsalaiset kansankäräjät -järjestössä.Biografia-sampo: Bo Palmgren Viitattu 1.9.2021. Palmgrenin puoliso vuodesta 1939 oli Edith Eva Louise Reuterskiöld (s. 1916). ==Lähteet== Luokka:Suomalaiset oikeustieteilijät Luokka:Helsingin yliopiston professorit Luokka:Suomalaiset professorit Luokka:Vuonna 1909 syntyneet Luokka:Vuonna 1973 kuolleet
Suomen euroviisukarsinta 1961

Suomen euroviisukarsinta 1961 oli kilpailu, jossa etsittiin Suomen kaikkien aikojen ensimmäistä edustajaa Eurovision laulukilpailuihin. Eurovision laulukilpailu televisioitiin Suomessa ensimmäistä kertaa vuonna 1960, minkä jälkeen monet suomalaiset halusivat Suomen kilpailuun mukaan, erityisesti siksi, että kaikki muut Pohjoismaat (vasta vuonna 1986 debytoinutta Islantia lukuun ottamatta) olivat jo mukana. Niinpä loppuvuodesta 1960 Yleisradio julisti avoimen sävellyskilpailun Suomen edustuskappaleen etsimiseksi. Kyseessä oli pelkkä sävellyskilpailu, sillä Yleisradiolle tuli lähettää pelkät nuotit, sanoista, sovituksesta ja esittäjästä päätettäisiin Yleisradiossa. Kilpailuun saapui määräaikaan mennessä 280 sävelmää. Näistä kahdeksan valittiin kilpailuun, ja ne hiottiin lopulliseen muotoonsa. Neljä suomalaista tuon ajan iskelmälaulajaa, Laila Kinnunen, Ritva Mustonen, Brita Koivunen ja Kai Lind esittivät kukin niistä kaksi ja kappalepareja soitettiin radiossa ja television viritysmusiikkina tammikuussa 1961. Jokaiselta solistilta valittiin yleisöäänestyksellä parempi karsinnan finaaliin. Finaali pidettiin Helsingin Työväenopistolla sunnuntaina 12. helmikuuta kello 21.00.http://web.archive.org/web/20031004194057fw_/http://www.yle.fi:80/euroviisut/suomen.php?1961 Tuntemattomasta syystä Brita Koivunen jäi pois finaalista ja hänen finalistikappaleensa esitti Christina Hellman. Yhdeksänhenkiseen musiikin ammattilaisista koottuun raatiin kuuluivat Per-Erik Förars, George de Godzinsky, Cay Idström, Jussi Koskiluoma, Erkki Melakoski, Jorma Panula, Liisa Tuomi, Ville Zilliacus sekä myös televisiolähetyksen juontajana toiminut Aarno Walli. George de Godzinsky toimi myös kapellimestarina finaalissa. Lautakunta tuli lopulta siihen tulokseen, että ei saisi karsinnan voittajaa valittua kilpailuiltana. Niinpä karsinnan voittaja julkistettiin vasta seuraavana päivänä radiossa ja TV-uutisissa. Karsinnan voittajaksi valittiin Laila Kinnusen esittämä Valoa ikkunassa. ==Kilpailijat== Sijoitus Esittäjä Sävelmä Lauluntekijä(t) 1\. Laila Kinnunen Valoa ikkunassa Eino Hurme (säv.), Sauvo Puhtila (san.) 2\. Christina Hellman Puuttuva lehti Erkki Rahkola (säv.), ei tietoa sanoittajasta 3\. Ritva Mustonen Portinvartija Erik Lindström (säv.), Hillevi (san.) 4\. Kai Lind Pikku ikkuna Kari Tuomisaari (säv. & san.) ===Yleisöäänestyksessä pudonneet kappaleet=== Esittäjä Sävelmä Laila Kinnunen Jossain meren rannalla Brita Koivunen Pikku piccolo Ritva Mustonen Kun kevät saapuu Kai Lind Pistäydyn naapurissa ==Lähteet== *http://www.viisukuppila.fi/muistathan-suomen-karsinnat-1961/ ===Viitteet=== Luokka:Suomen euroviisukarsinnat Luokka:Eurovision laulukilpailu 1961
Ahvenjärvi (Sastamala)

Ahvenjärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 29,2 hehtaaria ja sen pituus on 1,3 kilometriä ja leveys 400 metriä. Järveen laskee suo-ojia eri suunnista. Sen luusua sijaitsee järven pohjoisrannalla, josta saa alkunsa neljä kilometriä pitkä Raijonoja, joka laskee Kallojärveen. Järven rantaviiva on 3,8 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu loma-asuntoja, joille kulkee tiet Vesunnista. Pohjoisosassa on kolme luotomaista saarta. == Historiaa == Vuoden 1855−56 Kalmbergin kartastossa järven nimi kirjoitettiin "Ahvenusjärvi". == Lähteet == Luokka:Kirkkojärven valuma-alue Luokka:Mouhijärven järvet
Argenton-l’Église

Argenton-l’Église on entinen kunta Ranskassa Deux-Sèvresin departementissa Poitou-Charentesin hallintoalueella. Vuonna 2016 kunnassa oli 1 630 asukasta. Kunnan pinta-ala oli 25,9 neliökilometriä. Kunnan alueen halki virtaa Argentonjoki. 1\. tammikuuta 2019 Argenton-l’Église ja Bouillé-Loretz yhdistettiin Loretz-d’Argentonin kunnaksi. Argenton-l’Églisen naapurikunnat olivat idässä Saint-Martin-de-Sanzay, kaakossa Sainte-Verge, etelässä Sainte- Radégonde, lounaassa Mauzé-Thouarsais, lännessä Bouillé-Saint-Paul ja luoteessa Bouillé-Loretz. Kuntaan kuului Argenton-l’Églisen kylän lisäksi Taizonin kylä. == Lähteet == == Aiheesta muualla == Luokka:Deux-Sèvresin kunnat Luokka:Ranskan entiset kunnat
Asnières-en-Poitou

Asnières-en-Poitou on Ranskan kunta Deux-Sèvresin departementissa Uuden- Akvitanian hallintoalueella. Se sijaitsee Niortin kaakkoispuolella. Kunnan pinta-ala on 19,1 neliökilometriä ja siellä on arviolta 202 asukasta (vuonna 2016). == Lähteet == == Aiheesta muualla == Luokka:Deux-Sèvresin kunnat
Hikijärvi

Hikijärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kokemäenjoen alueen Saikkalanjoen valuma-alueeseen. Valuma-alueen laskujoki Saikkalanjoki laskee Kuloveteen Salmissa. == Maantiede == Järven pinta-ala on 7,6 hehtaaria ja sen pituus on 950 metriä ja leveys 200 metriä. Järveen laskee yksi metsäoja ja sen luusua sijaitsee järven kaakkoisrannalla, josta saa alkunsa kolme kilometriä pitkä laskuoja Kirkkojärveen. Järven rantaviiva on 2,2 kilometriä pitkä ja ranta on pääosin moreeni- ja kalliopohjaista metsämaastoa. Rannoille on rakennettu lukiosia loma-asuntoja. == Lähteet == Luokka:Mouhijärven järvet Luokka:Kirkkojärven valuma-alue
Veteraanipäivä (Yhdysvallat)

Veteraanipäivä () on Yhdysvalloissa sotaveteraanien muistoksi vuosittain 11. marraskuuta vietettävä kansallinen juhlapäivä. Päivän ajankohta tulee ensimmäisen maailmansodan päättymispäivästä 11. marraskuuta 1918. Samana päivänä vietetään vastaavia juhla- tai muistopäiviä lukuisissa muissakin maissa, esimerkiksi Brittiläisen kansainyhteisön maissa nimellä Remembrance Day.Veterans Day Encyclopædia Britannica Online Academic Edition. Viitattu 6.1.2015. Veteraanipäivän ohella Yhdysvalloissa vietetään kaatuneitten muistopäivää eli Memorial Dayta toukokuun viimeisenä maanantaina. Veteraanipäivä on tarkoitettu erityisesti elossa olevien veteraanien kunnioittamiseksi.Veterans Day Frequently Asked Questions Yhdysvaltain veteraaniministeriö. Viitattu 6.1.2015. Veteraanipäivää on vietetty Yhdysvalloissa vuodesta 1919. Vuoden 1921 veteraanipäivänä Arlingtonin sotilashautausmaalle Washingtoniin haudattiin tuntemattoman sotilaan jäännökset. Virallisesti 11. marraskuuta julistettiin Yhdysvalloissa kansalliseksi juhlapyhäksi vuonna 1938. Päivä tunnettiin nimellä Armistice Day (Aselevon päivä) vuoteen 1954, jolloin nimi muutettiin veteraanipäiväksi, jotta se viittaisi kaikkiin Yhdysvaltojen käymiin sotiin osallistuneisiin eikä pelkästään ensimmäisen maailmansodan veteraaneihin. Virallinen veteraanipäivän seremonia järjestetään joka vuosi Arlingtonissa tuntemattomien haudalla. Päivän nimi kirjoitetaan usein muodossa Veteran’s Day (”Veteraanin päivä”) tai Veterans’ Day (”Veteraanien päivä”), mutta Yhdysvaltain viranomaisten mukaan Veterans Day (”Veteraanit-päivä”) on virallinen kirjoitusasu. ==Lähteet== ==Aiheesta muualla== *Yhdysvaltain veteraaniministeriön virallinen sivu Veteraanipäivästä Luokka:Yhdysvaltain liittovaltion juhlapäivät Luokka:Marraskuun juhlapäivät